stanford-oval/wikipedia huggingface dataset:
After Hours (אלבום)
הצלחה מסחרית > ארצות הברית

After Hours הופיעה לראשונה בפסגת המצעד בילבורד 200, עם 444,000 יחידות שקולות לאלבום, אשר כוללים 275,000 עותקים פיזיים של האלבום. האלבום הוא הרביעי ברציפות של דה וויקנד שכבש את פסגת המצעד בילבורד 200, מה שהפך אותו לשבוע המכירות הגדול ביותר שהיה בשנת 2020 עבור אלבום באותה העת. בנוסף לזה, לאחר שבוע מצאת האלבום, כל 14 הרצועות מהאלבום נכנסו למצעד האמריקאי הבילבורד הוט 100, כאשר 10 מתוכם ב-40 המקומות הראשונים במצעד, "Blinding Lights" פותח את המצעד במקום הראשון, ולאחריו נמצא הסינגל "In Your Eyes", אשר מופיע לראשונה במצעד במקום ה-16, הגבוה ביותר משיריו של האלבום. ללא הסינגל אשר יצא לפני שחרור האלבום "Heartless" ששהה שבוע לאחר צאת האלבום במקום הרביעי האלבום נשאר בראש המצעד בשבוע השני לצאתו עם 138,000 עותקים, ו-47,000 עותקי תקליטים שלו. האלבום הוא השלישי ברציפות של דה וויקנד עם מרבית השבועות בפסגת המצעד בילבורד 200. בשבוע השלישי, האלבום נשאר ושהה במקום הראשון במצעד, עם 99,000 עותקים, ו-23,000 עותקי תקליטים. בכך דה וויקנד השתווה לפוסט מאלון כאלבום אולפן אשר שהה במצעד בילבורד 200 שלושה שבועות רצופים מאז צאת אלבומו שלו Hollywood's Bleeding ‏(2019). שבוע לאחר מכן, שבר את שיאו של מאלון והמשיך לשהות בראש המצעד בשבוע הרביעי עם 75,000 עותקים, כולל 20,000 עותקי תקליטים. בכך דה וויקנד השתווה לזמר הקנדי דרייק כהאלבום ששהה בראש המצעד במשך ארבעה שבועות רצופים. מאז צאת אלבומו Scorpion ‏(2018).
After Hours הפך לאחד מעשרת האלבומים הנמכרים ביותר בשנת 2020. לפי מגזין בילבורד, האלבום נמכר בכ-2.1 מיליון עותקים סה"כ, ודורג במקום הרביעי ברשימת האלבומים הנמכרים ביותר לשנת 2020. הוא דורג במקום השני ברשימת האלבומים הנמכרים ביותר של רולינג סטון בשנת 2020, לפני אלבומה של סוויפט ששוחרר יותר מאחור השנה Folklore, עם 476,000 עותקים.
בתאריך 9 במרץ 2021, After Hours קיבל את התואר פלטינה כפולה על ידי איגוד תעשיית ההקלטות האמריקאי על מכירות המסתכמות על יותר מכ-2 מיליון עותקים דיגיטליים בארצות הברית.
הצלחה מסחרית > בריטניה

גם בהממלכה המאוחדת, האלבום After Hours הופיעה לראשונה בראש המצעד האלבומים הבריטי עם מכירות של 26,000 עותקים, מה שהופך את האלבום לאלבום השני של דה וויקנד שכובש את ראש המצעד, 5 שנים לאחר צאת האלבום Beauty Behind the Madness. בשבוע השני לצאתו בבריטניה, האלבום החל לרדת למקום הרביעי כאשר האלבום של להקת 5 Seconds of Summer הצליח להתברג בראש המצעד עם אלבומם CALM.
הצלחה מסחרית > שווקים אחרים

בעיר מולדתו של דה ויקנד, בקנדה, האלבום After Hours הצליח להתברג בראש מצעד האלבומים הקנדי, אשר נמכר בכ-54,000 עותקים, מה שהפך אותו לשבוע המכירות הגדול ביותר שהיה בשנת 2020 עבור אלבום באותה העת בקנדה. האלבום השיג ושהה במקום הראשון במשך שישה שבועות לא רצופים, בכך דה ויקנד נהפך לזמר הקנדי הראשון שעושה זאת מאז צאת אלבומו הקודם Starboy ‏(2016) אשר שהה במשך 7 שבועות.
רשימת רצועות

| After Hours> מס' | After Hours> שם | After Hours> משך | After Hours>  | After Hours>  | After Hours>  | After Hours>  | After Hours>  | After Hours>  | After Hours>  |
| --- | --- | --- | --- | --- | --- | --- | --- | --- | --- |
| 1. | Alone Again  | 4:10 |  |  |  |  |  |  |  |
| 2. | Too Late  | 3:59 |  |  |  |  |  |  |  |
| 3. | Hardest to Love  | 3:31 |  |  |  |  |  |  |  |
| 4. | Scared to Live  | 3:11 |  |  |  |  |  |  |  |
| 5. | Snowchild  | 4:07 |  |  |  |  |  |  |  |
| 6. | Escape From LA  | 5:55 |  |  |  |  |  |  |  |
| 7. | Heartless  | 3:18 |  |  |  |  |  |  |  |
| 8. | Faith  | 4:43 |  |  |  |  |  |  |  |
| 9. | Blinding Lights  | 3:20 |  |  |  |  |  |  |  |
| 10. | In Your Eyes  | 3:57 |  |  |  |  |  |  |  |
| 11. | Save Your Tears  | 3:35 |  |  |  |  |  |  |  |
| 12. | Repeat After Me (Interlude)  | 3:15 |  |  |  |  |  |  |  |
| 13. | After Hours  | 6:01 |  |  |  |  |  |  |  |
| 14. | Until I Bleed Out  | 3:10 |  |  |  |  |  |  |  |
| משך כולל: | משך כולל: | 56:12 |  |  |  |  |  |  |  |
| מהדורת דלוקס> מס' | מהדורת דלוקס> שם | מהדורת דלוקס> משך | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  |
| --- | --- | --- | --- | --- | --- | --- | --- | --- | --- |
| 15. | Nothing Compares  | 3:42 |  |  |  |  |  |  |  |
| 16. | Missed You  | 2:24 |  |  |  |  |  |  |  |
| 17. | Final Lullaby  | 3:05 |  |  |  |  |  |  |  |
| משך כולל: | משך כולל: | 65:30 |  |  |  |  |  |  |  |
| מהדורת דלוקס יפנית> מס' | מהדורת דלוקס יפנית> שם | מהדורת דלוקס יפנית> משך | מהדורת דלוקס יפנית>  | מהדורת דלוקס יפנית>  | מהדורת דלוקס יפנית>  | מהדורת דלוקס יפנית>  | מהדורת דלוקס יפנית>  | מהדורת דלוקס יפנית>  | מהדורת דלוקס יפנית>  |
| --- | --- | --- | --- | --- | --- | --- | --- | --- | --- |
| 15. | Nothing Compares  | 3:42 |  |  |  |  |  |  |  |
| 16. | Missed You  | 2:24 |  |  |  |  |  |  |  |
| 17. | Final Lullaby  | 3:05 |  |  |  |  |  |  |  |
| 18. | In Your Eyes (Remix) (בהשתתפות דוג'ה קאט)   |   |  |  |  |  |  |  |  |
| 19. | Blinding Lights (Chromatics Remix)  | 3:57 |  |  |  |  |  |  |  |
| משך כולל: | משך כולל: | 73:49 |  |  |  |  |  |  |  |
| Remixes EP> מס' | Remixes EP> שם | Remixes EP> משך | Remixes EP>  | Remixes EP>  | Remixes EP>  | Remixes EP>  | Remixes EP>  | Remixes EP>  | Remixes EP>  |
| --- | --- | --- | --- | --- | --- | --- | --- | --- | --- |
| 1. | Blinding Lights (Chromatics Remix) (בהשתתפות כרומטיקס)   | 4:21 |  |  |  |  |  |  |  |
| 2. | Save Your Tears (OPN Remix)  | 3:40 |  |  |  |  |  |  |  |
| 3. | Heartless (Vapor Wave Remix) (בהשתתפות ליל עוזי ורט)   | 2:45 |  |  |  |  |  |  |  |
| 4. | After Hours (The Blaze Remix)  | 3:58 |  |  |  |  |  |  |  |
| 5. | Scared To Live (SNL Live)   | 3:37 |  |  |  |  |  |  |  |
| משך כולל: | משך כולל: | 18:21 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 1 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  אסטוניה | אסטי טיפ-40 | 1 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  גרמניה | GfK – טופ 100 | 5 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 11 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 2 |
|  יפן | אוריקון | 41 |
|  ליטא | AGATA | 1 |
|  מקסיקו | טופ 100 – מקסיקו | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 1 |
|  ספרד | PROMUSICAE | 3 |
|  סקוטלנד | מצעד האלבומים הסקוטי | 2 |
|  פולין | ZPAV | 8 |
|  פורטוגל | מצעד האלבומים הפורטוגזי (AFP) | 2 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 1 |
|  צרפת | SNEP | 2 |
|  קוריאה הדרומית | סירקל צ'ארט | 73 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 62 |
|  ארצות הברית | בילבורד 200 | 8 |
|  ארצות הברית | מצעד אלבומי ה-R&B/היפ-הופ | 6 |
|  גרמניה | GfK – טופ 100 | 61 |
|  הולנד | מצעד 100 האלבומים ההולנדיים | 2 |
|  הממלכה המאוחדת | מצעד האלבומים הבריטי | 23 |
|  ולוניה | אולטראטופ 40 | 44 |
|  ניו זילנד | המצעד הניו זילנדי הרשמי | 26 |
|  פלנדריה | אולטראטופ 50 | 18 |
|  קנדה | מצעד האלבומים הקנדי | 4 |
|  שווייץ | המצעד השווייצרי | 17 |
|   ‏‏‏  מצעדי סוף שנה (2021)> מדינה |   ‏‏‏  מצעדי סוף שנה (2021)> מצעד |   ‏‏‏  מצעדי סוף שנה (2021)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 50 |
|  נורווגיה | VG-lista | 4 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 159 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 53 |
|  ארצות הברית | בילבורד 200 | 96 |
|  ארצות הברית | מצעד אלבומי קטלוג הפופ | 31 |
|  ארצות הברית | מצעד אלבומי ה-R&B/היפ-הופ | 32 |
|  ארצות הברית | מצעד אלבומי ה-R&B | 11 |
|  שוודיה | סוורייטופליסטן | 72 |
נתוני מכירות

| מדינה | תואר | מכירות |
| --- | --- | --- |
| ברזיל (Pro-Música Brasil) | פלטינה | 40,000 |
| קנדה (Music Canada) | פלטינה | 80,000 |
| דנמרק (IFPI Denmark) | פלטינה ×2 | 40,000 |
| צרפת (SNEP) | פלטינה | 100,000 |
| איטליה (FIMI) | זהב | 25,000 |
| מקסיקו (AMPROFON) | זהב | 30,000 |
| ניו זילנד (RMNZ) | פלטינה | 15,000 |
| נורווגיה (IFPI Norway) | פלטינה ×2 | 40,000 |
| פולין (ZPAV) | זהב | 10,000 |
| פורטוגל (AFP) | זהב | 7,500 |
| הממלכה המאוחדת (BPI) | זהב | 100,000 |
לואיס רוזנברג

| --- | --- |
אין תמונה חופשית
 לידה:  30 בדצמבר 1936 אורוגוואי אורוגוואי
 פטירה:  20 בינואר 2013  (בגיל 76) ישראל 
 מדינה:  ישראל ישראל
 תקופת הפעילות:  1971–1998 (כ־27 שנים)
 פרופיל ב-IMDb
 
לואיס רוזנברג (30 בדצמבר 1936 – 20 בינואר 2013) היה שחקן קולנוע, טלוויזיה ותיאטרון ישראלי.
ביוגרפיה

רוזנברג נולד ב-1936 באורוגוואי, לשם הגיעו הוריו ממזרח אירופה זמן קצר לפני כן. אביו היה קומוניסט, האם שומרת מסורת. רוזנברג התחנך בישיבה. כשהיה בן 12 היגר עם משפחתו לארגנטינה, שם למד תורה ומקצועות כלליים ב"מכון ללימודי יהדות". באותה תקופה למד גם עברית ויידיש. רוזנברג היה מחונן במדעי הרוח, ואנציקלופדיה מהלכת לספרות, היסטוריה ופילוסופיה.
ב-1960 סיים בהצטיינות את לימודיו בבית הספר הממלכתי לאמנות המשחק בבואנוס איירס ומייד החל להופיע על הבמות ביידיש ובספרדית. בטלוויזיה הארגנטינאית שיחק תפקידים של יהודים. כשהיה בן 31, ב-1968, עלה לישראל בעקבות אחותו. כשהגיע לארץ יעקב אגמון היה האיש שפתח לו את הדלת לתיאטרון בישראל. לעולם הקולנוע הכניסה אותו הסוכנת רודיקה אלקלעי.
קריירה

בטלוויזיה ובקולנוע
בשנת 1971 הופיע בסרט "השוטר אזולאי" בתפקיד פקיד משטרתי.
בשנת 1975 הופיע בסדרת הטלוויזיה ששודרה בתוכנית טלוויזיה "עברית בסימן טוב".
בשנת 1977 שיחק בסרט "מבצע יונתן" יונתן בתפקיד חוטף. באותה השנה גם שיחק בסרט "הגן" בתפקיד לואיס. בנוסף באותה השנה גם השתתף בסרט "בוא נפוצץ מיליון".
בשנת 1978 הופיע בסרט "אסקימו לימון" גילם רוקח. באותה השנה גם שיחק בסרט "רובה חוליות" בתפקיד מנהל בית הספר.
בשנת 1980 הופיע בסרט "פצעי בגרות 80" בתור נהג. באותה השנה הופיע לצידו של שייקה אופיר בתוכנית הטלוויזיה "סלם ותעלם".
בשנת 1981 הופיע בסרט "סופו של מילטון לוי" בתור פועל.
בשנת 1982 השתתף בסרט "ספיחס" בתור קב"ן.
בשנת 1984 שיחק בסרט "גרין" בתור מנהל בית יתומים.
בשנת 1986 גילם את דמותו של קסטלנץ בסרט "השגעון הגדול".
בשנת 1989 גילם רב בסרט "יוסל'ה, איך זה קרה?".
בשנת 1990 הופיע בתוכנית הילדים ששודרה בהטלוויזיה החינוכית "קריאת כיוון".
בשנת 1994 השתתף בסרט "אחרי החגים" שיחק את פרידמן.
בשנת 1996 התארח בסדרת הטלוויזיה "תמונות יפואיות" בתפקיד גרשון הגבאי. באותה השנה גם השתתף בסרט "קשר דם".
בתיאטרון
התפקיד הראשון שלו בארץ בתיאטרון היה בהצגה "בית קברות למכוניות" של תיאטרון האוהל ההצגה הזאת הייתה האחרונה של התיאטרון הזה ולאחר מכן הוא נסגר, בנוסף להצגה הזאת אחד מתפקידיו הראשונים שלו בישראל היה במחזה "הנערים בחבורה" של מארט קראולי, שיחק בתחילת דרכו בארץ גם בהצגה "כוח הכוח" של ג'ילברטו טופאנו, מחזה שעסק במשפטם של בני הזוג רוזנברג בארצות הברית, אך הורד מהבמה לאחר זמן קצר. בין היתר שיחק גם בהצגות "רעל ותחרה", "פצפונת ואנטון", "הכתובה", "אילומינטוס", "לפוצץ אותם", "שמו הולך לפניו" של קישון, "נשות וינדזור העליזות" של שקספיר, וגם: "אהבה שכזאת" של פאבל קוהוט, שבוימה בידי הבמאי הישראלי יוסף שן בתיאטרון "אידישער פולקסתיאטער" – התיאטרון העממי היהודי. התפקיד האחרון שלו כשחקן היה בשנת 1998 כששיחק בהצגה "ההולכים בחושך" של חנוך לוין. רוזנברג שיחק בתיאטרון הבימה לסירוגין בין השנים 1991–1998.
חיים אישיים

רוזנברג נפטר בודד ללא אישה וילדים. בשנת 1998 לאחר כששיחק בהצגה "ההולכים בחושך" מצבו הדרדר ונאלץ לפרוש מעולם המשחק, והוא נאלץ לעבוד כשומר לילה וכמטפל בקשישים. רוזנברג קיבל סיוע כספי מקרן "אשכולות" לעזרה הדדית לאמנים ומההסתדרות. רוזנברג סיפר בראיון ב-1996 שלווה כספים מחברים, הגיע לסף פשיטת רגל. ושבעבר היו תקופות שקיבל דמי אבטלה. בעקבות הידרדרותו רוזנברג נאלץ למצוא מקום לגור בו והוא נדד ממקום למקום, אבל לא מצא אכסניה קבועה שיכל לגור בה.
הערות שוליים

1 2 3 4 5 6 7   עופר אדרת, השחקן שהלך בחושך, באתר הארץ, 7 בפברואר 2013
↑   1980 סלם ותעלם - אלכנדרה, סרטון בערוץ "Silvereyes - עיני כסף", באתר יוטיוב (אורך: 24:41)
↑  גרין, באתר www.filmfund.org.il
1 2 3  לואיס רוזנברג, באתר archive.habima.co.il
↑  פצפונת ואנטון | אופירה הניג - Ofira Henig, באתר www.ofirahenig.com
↑  אילומינטוס, באתר תיאטרון החאן
↑  לפוצץ אותם, באתר תיאטרון החאן
↑  ההולכים בחושך | חנוך לוין, באתר www.hanochlevin.com
Give Life Back to Music

"Give Life Back to Music" הוא שיר שנכתב, הוקלט, והופק על ידי צמד המוזיקה האלקטרונית הצרפתי דאפט פאנק עבור אלבום האולפן הרביעי שלהם, Random Access Memories. זהו הרצועה הפותחת את האלבום. השיר כולל מילים שבוצעו על ידי דאפט פאנק באמצעות ווקודרים. "Give Life Back to Music" כולל גם עבודת גיטרה של נייל רוג'רס ופול ג'קסון ג'וניור, תופים של ג'ון רובינסון וקלידים מאת צ'ילי גונזלס. השיר הופץ לתחנות הרדיו ב-31 בינואר 2014 כסינגל החמישי בסך הכל של האלבום והסינגל האחרון מהאלבום בשנת 2014. לפני כן, הוא הגיע למצעדים בצרפת, שוודיה, שווייץ, ארצות הברית ובריטניה.
רקע

נייל רוג'רס אמר כי שיתוף הפעולה הוא "משהו שאנחנו (דאפט פאנק ורוג'רס) מדברים עליו כבר הרבה זמן. כיבדנו אחד את השני בלי סוף". הוא נפגש לראשונה עם הצמד ב"מסיבת האזנה לדאפט-פאנק" בניו יורק לפני מספר שנים וציין כי סדרה של כמעט החמצות וקונפליקטים בלוחות הזמנים עיכבו את הסיכוי שלהם לשתף פעולה מאז. דאפט פאנק ביקרו מאוחר יותר בביתו של רוג'רס לג'אם סשן לא רשמי, מה שהוביל לשיתוף פעולה רשמי. בסופו של דבר הצמד הזמין את רוג'רס לסשנים של Random Access Memories באולפני אלקטריק ליידי בניו יורק, שהיה במקרה האולפן שבו הוקלט הסינגל הראשון של צ'יק, וגם ממוקם בשכונה שבה רוג'רס גדל. הוא אמר שהעבודה עם דאפט פאנק "הרגישה כמו לעבוד עם בני זמננו" וכי הם הניעו אחד את השני להצטיין כששיתפו פעולה באלבום. הוא ציין כי סגנונם של הצמד התפתח ובו זמנית חקר את עברה של המוזיקה, וציין כי "הם חזרו כדי להתקדם".
רוב הסשנים הקוליים של האלבום התקיימו בפריז, בעוד שקטעי הקצב הוקלטו בארצות הברית. האפקטים קוליים הוקלטו לאחרונה בעזרת מומחי קולנוע מהאחים וורנר. כשנשאל מי משני חברי דאפט פאנק ביצע את השירה הרובוטית באלבום, בנגלטר אמר שזה לא משנה. הצמד הפיק את רוב רצועות הזמר באולפן הפרטי שלהם בפריז, כאשר עיבוד מאוחר יותר נעשה על ידי מיק גוזאוסקי באולפני קפיטול. ג'ורג'ו מורודר פירט כי לדאפט פאנק ייקח "שבוע בערך" למצוא צליל ווקודר הולם, וכמה ימים נוספים להקליט את המילים.
גונזלס, שניגן קלידים בשיר "Give Life Back to Music", הצהיר בראיון כי תרומתו לאלבום הוקלטה בסשן של יום אחד: "ניגנתי במשך שעות והם הולכים לתפוס את מה שהם תופסים ולהפוך אותו לכל דבר אחר". הוא הסביר שדאפט פאנק הניעו אותו ליד הפסנתר באותו אופן שבו במאי קולנוע מאמן שחקן, וגונזלס עזב את האולפן בלוס אנג'לס בלי לדעת איך יישמע התוצר הסופי. מאוחר יותר הוא הרחיב על האנלוגיה הקולנועית באומרו כי נוכחותו באלבום הייתה שוות ערך להופעת קמע ולא לתפקיד ראשי, וכי "זה דורש במאי קולנוע גדול כמו דאפט פאנק כדי להשתמש באדם כראוי". גונזלס הקליטה בעבר גרסת כיסוי לשיר "Too Long" של דאפט פאנק שהופיעה באלבום Daft Club משנת 2003.
ביוני 2013, רמיקס לא רשמי של "Give Life Back to Music" שוחרר על ידי המפיק ניקולס ג'אר והמוזיקאי דייב הרינגטון מלהקת Darkside, כחלק מאלבום הרמיקס שלהם Daftside. ג'אר הוציא בעבר רמיקסים לשירים של גריזלי בר ובריאן אינו.
GLBTM (Studio Outtakes)

ב-22 בפברואר 2023, בדיוק שנתיים לאחר פרידתם, דאפט פאנק הכריזו על מהדורת 10 שנים ל-Random Access Memories. ההוצאה המחודשת כוללת גרסה מוקדמת של "Give Life Back to Music" בשם "GLBTM (Studio Outtakes)", ששוחררה כסינגל השני מתוך האלבום. השיר כולל הקלטות אולפן של גונזלס ומוזיקאי אולפן אחרים. ההודעה הרשמית לעיתונות תיארה את השיר כמבט על "גרסאות מרובות של מה שהשיר יכול היה להתפתח אליו".
לחן

"Give Life Back to Music" כולל עבודת גיטרה של נייל רוג'רס ופול ג'קסון ג'וניור, תופים של ג'ון רובינסון, ומילים שבוצעו על ידי דאפט פאנק באמצעות ווקודרים. השיר משקף את מטרת הצמד ליצור אלבום קליל אך מלוטש ואלגנטי. עבודת גיטרת פדאל סטיל בשיר בוצעה על ידי גרג לייש. דאפט פאנק ביקשו להשתמש בכלי באופן הגובל בין אלקטרוני לאקוסטי. כפי שנאמר על ידי NME, האלבום מתחיל עם "פתיח רוק עצום להפליא שמוחק כל זכר לטכנו השברירי של Human After All". בנוגע לתוכן הלירי, תומא בנגלטר הרגיש שהמסר של השיר פתוח לפרשנות וכי "הדרך שבה הוא מושר זו אמירה אופטימית. ויש בו תמימות מסוימת ששנות ה-70 היו מלאות בה. בלי ציניות משום סוג". עם זאת, גי-מנואל דה הומם-קריסטו הודה כי מאזינים יכולים לפרש את המילים כיומרניות, וכי הוא אישית חש שמוזיקת המיינסטרים איבדה עומק בשנים האחרונות.
קרדיטים

דאפט פאנק - הפקה, שירה, סינתיסייזר מודולרי
צ'ילי גונזלס - קלידים
פול ג'קסון ג'וניור - גיטרה
נייל רוג'רס - גיטרה
גרג ליש - גיטרת פדאל סטיל
כריס קסוול - קלידים
נתן איסט - בס
ג'ון רובינסון - תופים
קווין - כלי הקשה
לביאות: מבצעים מיוחדים

| --- | --- |

 סוגה:  סדרת ריגול, סדרת פעולה 
 יוצרים:  טיילור שרידן
 כותבים:  טיילור שרידן 
 שחקנים:  זואי סלדנה  לייסלה דה אוליביירה  דייב אנאבל  ג'יל וגנר  למוניקה גארט  ג'יימס ג'ורדן  אוסטין הברט  ג'ונה וורטון  סטפני נור  האנה לאב לנייר  ניקול קידמן  מורגן פרימן  ת'אד לקינביל  ג'נסיס רודריגז
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  16
 שידור
 רשת שידור:  Paramount+
 רשת שידור בישראל:  Yes
 תקופת שידור מקורית:  23 ביולי 2023 – הווה
 קישורים חיצוניים
 דף התוכנית ב-IMDb
 
לביאות: מבצעים מיוחדים (באנגלית: Lioness: Special Ops), היא סדרת טלוויזיה אמריקאית שנוצרה על ידי טיילור שרידן. הסדרה הוצגה לראשונה ב-23 ביולי 2023, ב-Paramount+. במאי 2024, הסדרה חודשה לעונה שנייה שעלתה לראשונה ב-27 באוקטובר 2024.
בישראל ניתן לראות את שתי העונות ב-Yes.
רקע

הסדרה היא סדרה מתח העוקבת אחר יחידה של ה-CIA שמורכבת מסוכנות סמויות המכונות "לביאות".
צוות השחקנים והדמויות > דמויות ראשיות

ג'ו מקנמרה (זואי סלדנה) – קצינת מבצעים חשאיים של ה-CIA. מפקדת על התוכנית מהשטח.
קרוז מנואלוס (לייסלה דה אוליביירה) – חיילת נחתים לשעבר ופעילה בתוכנית, הפכה למפעילת כוח דלתא לאחר אירועי עונה 1. בעונה 2, היא שוב מגויסת על ידי ג'ו, כדי להיות צל לג'וזפינה.
ניל מקנמרה (דייב אנאבל) – בעלה של ג'ו ומנתח אונקולוגי לילדים.
בובי (ג'יל וגנר) – ראשת צוות של יחידה בתוכנית.
טאקר (למוניקה גארט) – חבר היחידה.
Two Cups (ג'יימס ג'ורדן) – חבר היחידה.
רנדי (אוסטין הברט) – חבר היחידה.
טקס (ג'ונה וורטון) – חבר היחידה.
אלייה אמרהי (סטפני נור; עונה 1) – בתו של חשוד בטרור ומטרתה של קרוז, שבה היא מתאהבת.
קייט מקנמרה (האנה לאב לנייר) – בתם המתבגרת של ג'ו וניל.
קייטלין מיד (ניקול קידמן) – פקידה בכירה ב-CIA, והבוסית של ג'ו.
אדווין מולינס (מורגן פרימן; עונה 2; עונה 1 תפקיד אורח) – שר החוץ האמריקני.
קייל מקמנוס (ת'אד לקינביל; עונה 2; עונה 1 תפקיד חוזר) – קצין CIA ועמיתו של ג'ו.
ביירון ווסטפילד (מייקל קלי; עונה 2; עונה 1 תפקיד חוזר) – סגן מנהל ה-CIA והמפקח של קייטלין.
ג'וזפינה קאריו (ג'נסיס רודריגז; עונה 2) – טייסת אפאצ'י בצבא ארצות הברית שגויסה לתוכנית עקב הקשר המשפחתי שלה לקרטל המקסיקני שחטף חברת קונגרס אמריקאית.
צוות השחקנים והדמויות > דמויות חוזרות

צ'רלי מקנמרה (סלסטינה האריס) – בתם הצעירה של ג'ו וניל.
ארול מיד (מרטין דונובן) – בעלה של קייטלין, משקיע פיננסי.
אסיף (ריצ'רד חדד; עונה 1)
אמבר ווהלן (דון אוליביירי)
הולר (ברוס מקגיל; עונה 2 תפקיד חוזר; עונה 1 תפקיד אורח) – היועץ לביטחון לאומי
מייסון (ג'ניפר אהלה; עונה 2 תפקיד חוזר; עונה 1 תפקיד אורח) – ראש הסגל של הבית הלבן.
טרייסר (מקס מרטיני; עונה 2) – מפעיל כוח דלתא בצבא המושאל ל-CIA והאקס של בובי.
גוטיירז (קירק אסבדו; עונה 2) – סוכן מיוחד של המנהל לאכיפת סמים.
צוות השחקנים והדמויות > דמויות אורחות

(שון אייברי; עונה 1) – מפעיל כוח דלתא בבר.
גוס (מאט ג'רלד) – מפעיל כוח דלתא של הצבא.
אחסן (ריי קורסאני; עונה 1)
כמאל סם אסגרי (עונה 1)
מאליקה (קרלה מנצור; עונה 1)
סמי (אדם בודרון; עונה 1)
ד"ר האמונד (מייקל טאו; עונה 1) – קולגה של ניל.
אסמר עלי עמרוחי (באסם יוסוף; עונה 1) – אביה של אלייה. איש עסקים, מיליארדר, יש לו קשרים עם ארגוני טרור. היעד של היחידה.
קודי ספירס (טיילור שרידן; עונה 2) – מפעיל כוח דלתא בצבא המושאל ל-CIA.
פיט ווסטפילד (גרייסון קווסו קנדי; עונה 2) – בנו של ביירון.
מריה (פטרישיה דה ליאון; עונה 2)
סנאטור אולברייט (רובין לייבלי; עונה 2)
דניס ווסטפילד (אנבת' גיש; עונה 2) – אשתו של ביירון.
אמבר וילן (דאון אוליביירי; עונה 2) – קצינת מודיעין של ה-CIA.
סקירת הסדרה

| עונה | עונה | פרקים | פרקים | שודרה לראשונה (ארצות הברית ארצות הברית)> הפרק הראשון | שודרה לראשונה (ארצות הברית ארצות הברית)> הפרק האחרון |
| --- | --- | --- | --- | --- | --- |
|  | 1 | 8 | 8 | 23 ביולי 2023 | 3 בספטמבר 2023 |
|  | 2 | 8 | 8 | 27 באוקטובר 2024 | 8 בדצמבר 2024 |
הפקה > פיתוח

הסדרה הוכרזה בספטמבר 2020 כחלק מחשיפת תכנים של Paramount+.
הסדרה חודשה לעונה שנייה במאי 2024. שרידן כתב את כל הפרקים של שתי העונות.
הפקה > ליהוק

בפברואר 2022, זואי סלדנה לוהקה לככב בסדרה, והצטרפה כמפיקה בפועל לצד ניקול קידמן. לייסלה דה אוליביירה הצטרפה לצוות בחודש הבא. הליהוק נמשך בספטמבר, עם התוספות של דייב אנאבל, למוניקה גארט, ג'יימס ג'ורדן, אוסטין הברט, ג'ונה וורטון והאנה לאב לנייר. בינואר 2023, קידמן ומייקל קלי הצטרפו לצוות לצד מורגן פרימן.
ב-9 במאי 2024, דווח שחברי השחקנים החוזרים לעונה השנייה כוללים את זואי סלדניה, לייסלה דה אוליביירה, מייקל קלי וניקול קידמן, כאשר מורגן פרימן יקודם לתפקיד קבוע בסדרה. ב-17 במאי 2024, הוכרז שת'אד לקינביל קודם לתפקיד קבוע לעונה השנייה. כמה ימים לאחר מכן, ג'נסיס רודריגז הצטרפה לצוות השחקנים בתפקיד לא ידוע לעונה השנייה. ב-13 בספטמבר 2024, מקס מרטיני, קירק אסבדו ופטרישיה דה ליאון לוהקו לתפקידים חוזרים בעונה השנייה.
הפקה > צילום

הצילומים החלו בדלאוור בספטמבר 2022 והמשיכו במיורקה בינואר 2023. במאי 2023, הוכרז ששם הסדרה שונה מ"לביאה" ל"לביאות: מבצעים מיוחדים".
במאי 2024, ההפקה של העונה השנייה החלה באופן רשמי. צילומי הסדרה עברו מבולטימור, מרילנד, לטקסס. שרידן ביים את הפרק השלישי של העונה השנייה. ב-29 באוגוסט 2024, קלי הודיעה שצילומי העונה השנייה נגמרו.
פרסים ומועמדויות

| שנה | מסגרת | קטגוריה | עבודה מועמדת | תוצאה | הפניות |
| --- | --- | --- | --- | --- | --- |
| 2023 | פרסי תוכן באסיה ופרסי OTT גלובליים ('אנ) | הקריאייטיב הטוב ביותר | לביאות: מבצעים מיוחדים | מועמדות |  |
| 2023 | פרסי תוכן באסיה ופרסי OTT גלובליים ('אנ) | הכותב הטוב ביותר | טיילור שרידן | מועמדות |  |
| 2023 | פרסי תוכן באסיה ופרסי OTT גלובליים ('אנ) | השחקנית הראשית הטובה ביותר | זואי סלדנה | מועמדות |  |
| 2024 | פרסי בחירת המבקרים הסופר הרביעי ('אנ) | סדרת פעולה, סדרה מוגבלת או סרט מותאם לטלוויזיה הטוב ביותר | לביאות: מבצעים מיוחדים | מועמדות |  |
| 2024 | פרסי בחירת המבקרים הסופר הרביעי ('אנ) | השחקנית הטובה ביותר בסדרת פעולה, סדרה מוגבלת או סרט מותאם לטלוויזיה | זואי סלדנה | זכייה |  |
| 2024 | Black Reel TV פרסי | ההופעה הטובה ביותר בתפקיד ראשי בסדרת דרמה | זואי סלדנה | מועמדות |  |
| 2024 | Black Reel TV פרסי | העריכה הטובה ביותר | סושילה לאב | מועמדות |  |
| 2024 | פרסי בחירת המבקרים ה-30 ('אנ) | שחקנית המשנה הטובה ביותר בסדרת דרמה | ניקול קידמן | בהמתנה |  |
ביאורים

↑  הסדרה נקראה בהתחלה "Lioness" ובעונתה השנייה שמה שונה ל-"Special Ops: Lioness"
Heaven Knows I'm Miserable Now

"Heaven Knows I'm Miserable Now" הוא שיר של להקת הסמית'ס. השיר יצא כסינגל במאי 1984 והגיע למקום ה-10 במצעד הסינגלים הבריטי מה שהופך אותו לסינגל הראשון של הלהקה בעשירייה הראשונה. מאוחר יותר הוא נכלל באלבום האוסף Hatful of Hollow מנובמבר 1984 ובאלבום האוסף Louder Than Bombs ממרץ 1987. השיר מופיע ברשימת 500 השירים שעיצבו את הרוק אנד רול בהיכל התהילה של הרוק אנד רול.
רקע

המוזיקה נכתבה על ידי ג'וני מאר בתוך שעה בחדר מלון בניו יורק ב-2 בינואר 1984, באמצעות גיטרת גיבסון ES-355 אדומה שנרכשה עבורו באותו יום על ידי סימור שטיין. לאחר שסיים את השיר, הוא כתב את המוזיקה לבי-סייד "Girl Afraid" באותו ערב. מאר מחשיב את שני השירים כ"צמד".
השיר בולט בכך שהוא מסמל את תחילת מערכת היחסים של המפיק סטיבן סטריט עם הלהקה. כאחד מתפקידיו הראשונים כ"מהנדס פנימי" באולפני Fallout Shelter של איילנד רקורדס, סטריט תכנן את הסשן. הוא היה מודע ללהקה והתלהב מהאפשרות ואמר בריאיון ל-HitQuarters: "ראיתי אותם זמן קצר לפני כן ב-Top of the Pops מבצעים את 'This Charming Man', וכמו רוב האנשים האחרים באותה תקופה שהיו בקטע של מוזיקה ממש התרגשתי מהם". למרות שלא יצרו קשר לקראת ההקלטה הבאה של "William, It Was Really Nothing", סטריט התבקש להנדס את האלבום הבא של הסמית'ס, Meat Is Murder, עם מוריסי ומאר שהפיקו בפעם הראשונה.
על העטיפה מופיעה ויו ניקולסון, שהתפרסמה בשנת 1961 בבריטניה לאחר שזכתה בסכום כסף גדול על בריכת הימורים ולאחר מכן ביזבזה אותו במהירות. שם השיר נכתב בהשראת הסינגל "Heaven Knows I'm Missing Him Now" של סנדי שו משנת 1969.
הביצוע של הלהקה לשיר בתוכנית Earsay של ערוץ 4 הבריטי ב-31 במרץ 1984 כולל קטעים מעורבים של הלהקה מנגנת באולפן וקטעים של מוריסי מסתובב בשממה הממוקמת בסמוך לאולפני הווארט (כיום אולפני קפיטל) בוונדסוורת', לונדון, שם הוקלט Earsay, עם פרחי נרקיס בידיו ועלווה לא מזוהה בכיס האחורי של מכנסי הג'ינס שלו.